钦定古今图书集成/明伦汇编/闺媛典/第372卷 > 《织女吟赠黄进贤》镏崧
## 钦定古今图书集成/明伦汇编/闺媛典/第372卷 > 《织女吟赠黄进贤》镏崧

“忆昔束发初，娇倚云锦机。折花事戏剧，笑诧身上衣。
一从十五时，学向机中织。丝短愁苦长，梭缓心转急。
永夜兰灯悬洞房，门前梧叶零秋霜。霜寒手冻丝绪
乱，络纬悲啼金井床。春花更叠黄金缕，花底青鸾蹴
烟雾。东风何日天上来，拟奉瑶池宴歌舞。十日满匹
恒苦迟，一夕停梭生网丝。持刀沈吟剪秋水，粉泪欲”
落愁风吹远怀。素心人，邈在千里道。何由托交欢，持
此永相保。东邻小姬昔同年，至今盛饰为母怜。几回
月高鸣杼轴，正是他家《夜弹曲》。